ᱱᱤᱭᱩ ᱵᱳᱝᱜᱟᱭᱜᱟᱶ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ

ᱱᱤᱭᱩ ᱵᱳᱝᱜᱟᱭᱜᱟᱶ ᱡᱚᱸᱠᱥᱚᱱ ᱫᱚ ᱵᱟᱨᱚᱣᱱᱤ-ᱜᱩᱣᱟᱦᱟᱴᱤ ᱞᱟᱭᱤᱱ ᱨᱮᱱᱟᱜ ᱢᱤᱫ ᱨᱮᱞᱣᱮ ᱡᱚᱸᱠᱥᱚᱱ ᱥᱴᱮᱥᱚᱱ ᱠᱟᱱᱟ ᱟᱨ ᱠᱚᱧᱮ ᱥᱟᱢᱟᱝ ᱯᱷᱨᱚᱱᱴᱤᱭᱟᱨ ᱨᱮᱞᱣᱮ ᱨᱮᱱᱟᱜ ᱱᱤᱭᱩ ᱵᱳᱝᱜᱟᱭᱜᱟᱶ-ᱡᱳᱜᱤᱦᱳᱯᱟ-ᱠᱟᱢᱟᱠᱷᱤᱭᱟ ᱞᱟᱭᱤᱱ ᱠᱟᱱᱟ ᱾ ᱥᱤᱧᱚᱛ ᱨᱮᱱᱟᱜ ᱢᱤᱫᱴᱟᱹᱝ ᱨᱮᱞᱣᱮ ᱥᱴᱮᱥᱚᱱ ᱡᱟᱦᱟᱸ ᱫᱚ ᱛᱩᱱᱤᱭᱟ ᱧᱩᱛᱩᱢᱟᱱ ᱜᱟᱰᱟ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ ᱨᱚᱝᱜᱤᱭᱟ ᱨᱮᱞᱣᱮ ᱰᱤᱵᱤᱡᱚᱱ ᱨᱮ ᱠᱮᱨᱤᱡᱽ ᱟᱨ ᱣᱮᱜᱟᱱ ᱣᱟᱨᱠᱥᱚᱯ ᱢᱮᱱᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱝ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ ᱾

ᱱᱟᱜᱟᱢ
᱑᱙᱖᱓ ᱟᱨ ᱑᱙᱖᱕ ᱥᱟᱞ ᱛᱟᱞᱟ ᱨᱮ ᱒᱖᱕ ᱠᱤᱞᱚᱢᱤᱴᱚᱨ (᱑᱖᱕ ᱢᱤᱞ) ᱡᱤᱞᱤᱧ ᱕ ᱯᱷᱩᱴ ᱖ ᱤᱸᱪ (᱑,᱖᱗᱖ ᱢᱤᱞᱤᱢᱤᱴᱚᱨ) ᱵᱨᱚᱰ ᱜᱮᱡᱽ ᱥᱤᱞᱤᱜᱩᱲᱤ-ᱡᱳᱜᱤᱦᱳᱯᱟ ᱞᱟᱭᱤᱱ ᱵᱮᱱᱟᱣ ᱠᱟᱛᱮ ᱟᱥᱟᱢ ᱨᱮ ᱵᱨᱚᱰ ᱜᱮᱡᱽ ᱨᱮᱞᱣᱮ ᱟᱹᱜᱩ ᱮᱱᱟ ᱾ ᱱᱤᱭᱩ ᱵᱳᱝᱜᱟᱭᱜᱟᱶ ᱨᱮᱞᱣᱮ ᱥᱴᱮᱥᱚᱱ ᱛᱷᱟᱯᱚᱱ ᱨᱮᱱᱟᱜ ᱦᱚᱸ ᱱᱚᱣᱟ ᱜᱮ ᱛᱟᱦᱮᱸ ᱠᱟᱱᱟ ᱾

ᱱᱤᱭᱩ ᱵᱳᱝᱜᱟᱭᱜᱟᱶ ᱠᱷᱚᱱ ᱜᱩᱣᱟᱦᱟᱴᱤ ᱫᱷᱟᱹᱨᱤᱡ ᱱᱟᱣᱟ ᱨᱮᱞᱣᱮ ᱴᱨᱮᱠ ᱑᱙᱘᱔ ᱥᱟᱞ ᱨᱮ ᱪᱟᱹᱞᱩ ᱞᱮᱱ ᱛᱟᱦᱮᱸᱫ ᱾

ᱥᱚᱨᱟᱭᱜᱷᱟᱴ ᱯᱚᱞ ᱫᱚ ᱑᱙᱖᱒ ᱥᱟᱞ ᱨᱮ ᱡᱷᱤᱡ ᱞᱮᱱᱟ ᱾ ᱮᱛᱚᱦᱚᱵ ᱨᱮ ᱱᱚᱣᱟ ᱨᱮ ᱢᱤᱴᱚᱨ-ᱜᱮᱡᱽ ᱴᱨᱮᱠ ᱛᱟᱦᱮᱸ ᱠᱟᱱᱟ, ᱡᱟᱦᱟᱸ ᱫᱚ ᱛᱟᱭᱚᱢ ᱛᱮ ᱵᱨᱚᱰ ᱜᱮᱡᱽ ᱨᱮ ᱵᱚᱫᱚᱞ ᱞᱮᱱᱟ ᱾

ᱤᱞᱮᱠᱴᱨᱤᱯᱷᱤᱠᱮᱥᱚᱱ
ᱵᱟᱨᱚᱣᱱᱤ-ᱠᱟᱴᱤᱦᱟᱨ-ᱜᱩᱣᱟᱦᱟᱴᱤ ᱞᱟᱭᱤᱱ ᱨᱮᱱᱟᱜ ᱤᱞᱮᱠᱴᱨᱤᱯᱷᱤᱠᱮᱥᱚᱱ ᱛᱮᱭᱟᱨ ᱫᱚ ᱒᱐᱐᱘ ᱥᱟᱞ ᱨᱮ ᱦᱩᱭ ᱞᱮᱱᱟ ᱾ ᱵᱤᱡᱚᱱ ᱒᱐᱒᱐ - ᱨᱮᱞᱣᱮ ᱤᱞᱮᱠᱴᱨᱤᱠᱮᱥᱚᱱ ᱯᱨᱚᱜᱨᱟᱢ ᱞᱟᱹᱜᱤᱫ ᱢᱤᱫ ᱵᱞᱩ ᱯᱨᱤᱱᱴ ᱨᱮ, ᱪᱟᱞᱟᱜ ᱠᱟᱱ ᱯᱨᱚᱡᱮᱠᱴ ᱨᱮᱱᱟᱜ ᱛᱟᱹᱞᱠᱟᱹ ᱨᱮ ᱯᱩᱨᱟᱹ ᱰᱟᱦᱟᱨ ᱠᱤᱞᱚᱢᱤᱴᱚᱨ (᱘᱓᱖) ᱑ ᱮᱯᱨᱤᱞ ᱒᱐᱑᱐ ᱫᱷᱟᱹᱨᱤᱡ ᱛᱟᱨᱟ ᱠᱟᱹᱢᱤ ᱞᱮᱠᱟᱛᱮ ᱥᱚᱫᱚᱨ ᱟᱠᱟᱱᱟ ᱾ ᱡᱚᱛᱚ ᱯᱨᱚᱡᱮᱠᱴ ᱫᱚ ᱒᱐᱒᱒ ᱥᱟᱞ ᱫᱷᱟᱹᱨᱤᱡ ᱯᱩᱨᱟᱹᱣ ᱦᱩᱭᱩᱜᱼᱟ ᱾

ᱵᱟᱨᱭᱟ ᱴᱨᱮᱠ
᱒᱐᱑᱓-᱑᱔ ᱥᱟᱞ ᱨᱮᱞᱣᱮ ᱵᱚᱡᱮᱴ ᱨᱮ ᱨᱚᱝᱜᱤᱭᱟ ᱞᱮᱠᱟᱛᱮ ᱱᱤᱭᱩ ᱵᱳᱝᱜᱟᱭᱜᱟᱶ ᱟᱨ ᱠᱟᱢᱠᱠᱷᱤᱭᱟ ᱛᱟᱞᱟ ᱨᱮ ᱴᱨᱮᱠ ᱵᱟᱨᱟᱵᱟᱨᱤ ᱛᱮᱭᱟᱨ ᱞᱟᱹᱜᱤᱫ ᱢᱟᱱᱚᱛ ᱮ ᱮᱢ ᱟᱠᱟᱫᱟ ᱾  ᱟᱨ ᱱᱤᱭᱩ ᱵᱳᱝᱜᱟᱭᱜᱟᱶ ᱛᱟᱞᱟ ᱨᱮ ᱢᱤᱫ ᱰᱚᱵᱚᱞ ᱞᱟᱭᱤᱱ ᱴᱨᱮᱠ ᱢᱮᱱᱟᱜᱼᱟ ᱾

ᱣᱟᱨᱠᱥᱚᱯ
ᱠᱮᱨᱤᱡᱽ ᱟᱨ ᱣᱮᱜᱚᱱ ᱣᱟᱨᱠᱥᱚᱯ ᱫᱚ ᱱᱤᱭᱩ ᱵᱳᱝᱜᱟᱭᱜᱟᱶ ᱨᱮᱞᱣᱮ ᱥᱴᱮᱥᱚᱱ ᱠᱷᱚᱱ ᱒ ᱠᱤᱞᱚᱢᱤᱴᱚᱨ ᱯᱟᱪᱮ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ ᱑᱙᱖᱐ ᱥᱮᱨᱢᱟ ᱨᱮ ᱵᱮᱱᱟᱣ ᱞᱮᱱᱟ ᱟᱨ ᱱᱚᱣᱟ ᱨᱮ ᱫᱚᱦᱚ ᱟᱨ ᱵᱮᱱᱟᱣ ᱨᱮᱱᱟᱜ ᱵᱮᱵᱚᱥᱛᱟ ᱢᱮᱱᱟᱜᱼᱟ ᱾

ᱜᱟᱞᱮᱨᱤ

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ


ᱛᱷᱚᱠ:ᱟᱥᱟᱢ ᱨᱮ ᱨᱮᱞᱣᱮ ᱥᱴᱮᱥᱚᱱ ᱠᱚ
ᱛᱷᱚᱠ:ᱟᱥᱟᱢ ᱨᱮ ᱨᱮᱞᱣᱮ ᱡᱚᱸᱠᱥᱚᱱ ᱥᱴᱮᱥᱚᱱ ᱠᱚ
ᱛᱷᱚᱠ:ᱵᱳᱝᱜᱟᱭᱜᱟᱶ ᱦᱚᱱᱚᱛ ᱨᱮ ᱨᱮᱞᱣᱮ ᱥᱴᱮᱥᱚᱱ ᱠᱚ
ᱛᱷᱚᱠ:ᱨᱚᱝᱜᱤᱭᱟ ᱨᱮᱞᱣᱮ ᱦᱟᱹᱴᱤᱧ
ᱛᱷᱚᱠ:ᱵᱳᱝᱜᱟᱭᱜᱟᱶ ᱨᱮ ᱥᱟᱜᱟᱲᱚᱢ